CELEX: 62019TN0238
Language: fi
Date: 2019-04-09 00:00:00
Title: asia T-238/19: Kanne 9.4.2019 — Wepa Hygieneprodukte ym. v. komissio

24.6.2019   
            
            
               FI
            
            
               Euroopan unionin virallinen lehti
            
            
               C 213/55
            
         
      Kanne 9.4.2019 — Wepa Hygieneprodukte ym. v. komissio
      (asia T-238/19)
      (2019/C 213/54)
      Oikeudenkäyntikieli: saksa
      
         Asianosaiset
      
      
         Kantajat: Wepa Hygieneprodukte GmbH (Arnsberg, Saksa), Wepa Leuna GmbH (Leuna, Saksa) ja Wepa Papierfabrik Sachsen GmbH (Arnsberg) (edustajat: asianajajat H. Janssen ja A. Vallone)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan Euroopan komission 28.5.2018 tekemän päätöksen, joka on annettu tiedoksi numerolla C(2018) 3166 (EUVL 2019, L 14, s. 1) ja joka koskee valtiontukea SA.34045 (2013/C) (ex 2012/NN), jonka Saksa on myöntänyt sähköverkkomaksuasetuksen 19 §:ssä tarkoitetuille suurille sähkönkuluttajille, ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat yhteen kanneperusteeseen, jonka mukaan vapauttaminen verkkomaksusta ei ole SEUT 107 artiklan 1 kohdassa tarkoitettua valtiontukea.
      Tältä osin kantajat väittävät ensinnäkin, että vapautusta verkkomaksusta ei ole rahoitettu valtion varoista tai sellaisiksi katsottavista varoista. Tämän lisäksi ne väittävät vastaajan olettaneen virheellisesti, että 19 §:n mukainen lisä merkitsee 17.7.2008 annetussa tuomiossa Essent Netwerk Noord ym. (C-206/06, EU:C:2008:413) tarkoitettua valtion kuluttajilta perimää maksua tai veronkaltaista maksua.
      Kantajat väittävät lisäksi, ettei suurille sähkönkuluttajille ole myönnetty valikoivaa etua.